નવી દિલ્હી તા. ૧૪ : વિદેશમાં ફેબ્રુઆરીની ૧૪મી તારીખ આખા વર્ષનો સૌથી વધુ રોમેન્ટિક દિવસ ગણાય છે, પરંતુ ભારતમાં એવું નથી. મોટા ભાગના ભારતીયો વેલેન્ટાઇન્સ ડેની વિશિષ્ટ પ્રકારે ઉજવણી કરવામાં નથી માનતા. એક મેચમેકિંગ વેબસાઇટે કરેલા સર્વેમાં રપ થી ૩પ વર્ષના ૮ર૦૦ મેરિડ અને અનમેરિડ યુવક-યુવતીઓનું મંતવ્ય લેવામાં આવ્યું હતું. યુવક-યુવતીઓને જયારે પુછવામાં આવ્યું કે રોમેન્સની દ્રષ્ટિએ તેઓ કયા દિવસની રાહ જોતાં હોય છે ? ત્યારે ૬૧ ટકા લોકોએ પોતાના કે પાર્ટનરના બર્થ-ડે કે એનિવર્સરીને એમાં ગણાવ્યા હતા. ૩૬ ટકા લોકોએ નવા વર્ષના દિવસને અને માત્ર ત્રણ ટકા લોકોએ વેલેન્ટાઇન્સ ડેને એમાં ગણાવ્યો હતો.